[Voeg julle logo hier in indien julle een het]

*[Datum]*

Geagte Mnr/Mev/Me *[of gebruik naam van bestuurder/toepaslike persoon hier indien jy dit ken]*

**Versoek om bystand vir Wordworks se Ready Steady Read Write-program**

Wordworks is ’n organisasie sonder winsoogmerk wat beoog om die geletterdheids- en taalontwikkeling van kinders uit benadeelde gemeenskappe te ondersteun en te verbeter. Hulle werk sedert 2005 met kinders, ouers, onderwysers en die gemeenskap en lewer spesifieke programme wat daarop gemik is om die vroeë verkryging van lees- en skryfvaardighede te ondersteun.

Deur die Ready Steady Read Write-program word leessentrums by skole, biblioteke en gemeenskapslokale opgerig om ekstra lees- en skryflesse vir kinders tussen die ouderdomme van vyf en agt jaar te verskaf. Die sessies is onder die beheer van tutors, wat minstens ses maande lank met pare kinders saamwerk. Die uurlange lesse sluit elke week besprekings, die lees van ’n nuwe boek, skryfwerk en woord- en klankspeletjies in. Hierdie beproefde benadering maak vinnige vordering oor betreklik kort tydperke in ’n prettige, stimulerende omgewing moontlik. Evaluerings het getoon dat al hoe meer kinders by skole waar die program gelewer word, teen die verwagte graadsvlak lees en skryf.

Ons is bly om hierdie program by *[pleknaam]* in *[naam van gemeenskap]* te kan aanbied en wil graag die ondersteuning van plaaslike besighede kry. Sowat *[xx]* kinders baat tans by die weeklikse lesse wat deur ’n span van *[yy]* vrywilligers aangebied word. Ons fondse is beperk en ons het ’n wye verskeidenheid hulpbronne en materiale nodig om die program suksesvol te kan lewer. Ons sal dit dus baie waardeer as u dit kan oorweeg om *[skryfbehoeftes OF leesboeke OF befondsing om beskeie stipendiums aan vrywilligers uit die plaaslike gemeenskap te betaal]* te skenk.

Ons sal u ondersteuning en ’n vennootskap met u grootliks op prys stel want saam kan ons ’n groot rol by die hervorming van kwesbare kinders se lewens en toekoms speel.

Skakel ons asseblief by *[verstrek telefoonnommer]* as u hierdie versoek wil bespreek. Besoek gerus Wordworks se webwerf by www.wordworks.org.za as u meer inligting oor ons verlang.

Ons sien uit daarna om van u te hoor.

Met vriendelike groete

*[Name]*

*[Nommer]*

*[Email]*